b'\n_START_ARTICLE_\nDidaktika knji\xc5\xbeevnosti\n_START_PARAGRAPH_\n\xc2\xbbDidaktika knji\xc5\xbeevnosti je ena od specialnih didaktik (poleg didaktike maternega jezika, didaktike tujih jezikov, didaktike matematike idr.). Te posebne znanstveno-raziskovalne discipline se ukvarjajo z vpra\xc5\xa1anjem, kako so dolo\xc4\x8dena podro\xc4\x8dja dejanskosti in vede o njej vklju\xc4\x8dujejo v vzgojno-izobra\xc5\xbeevalni proces, ter svoje ugotovitve uporabljajo pri usposabljanju u\xc4\x8diteljev za pou\xc4\x8devanje\xc2\xab. Pojem didaktika knji\xc5\xbeevnosti \xc5\xa1e ni utrjen, v uporabi je tudi izraz knji\xc5\xbeevna didaktika, v tujini pa se uporabljajo izrazi: didactique de la litt\xc3\xa9rature in didactique litteraire v franco\xc5\xa1\xc4\x8dini, literary didactic in literature didactic v angle\xc5\xa1\xc4\x8dini, pri Hrvatih je v uporabi izraz metodika knji\xc5\xbeevnog odgoja i obrazovanja, podobno je v srb\xc5\xa1\xc4\x8dini.\n_START_SECTION_\nDejavniki pouka knji\xc5\xbeevnosti\n_START_PARAGRAPH_\nGre za interakcijo treh temeljnih dejavnikov \xe2\x80\x93 u\xc4\x8ditelja, u\xc4\x8denca in u\xc4\x8dnih vsebin.\n_START_SECTION_\nDidakti\xc4\x8dna struktura pouka knji\xc5\xbeevnosti\n_START_PARAGRAPH_\nDidakti\xc4\x8dno strukturo razumemo kot prepletanje ciljev, metod in vsebin, tj. prepletenost poglavitnih sestavin.'